Diari Oficial de la Generalitat Valenciana


Sumari del DOGV 6454, del 07-02-2011 (2011/1343)

Notificació de la sol·licitud d'atorgament del permís d'investigació Lidonero, número 3042, del Registre Miner de la Província de València.
-------------------------------------------------------------------------------------------------------------------------------------------

### Dades del document

Número de DOGV
:   6454

Data del DOGV
:   07-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1343


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació de la sol·licitud d'atorgament del permís d'investigació Lidonero, número 3042, del Registre Miner de la Província de València. [2011/1343]  
Intentada la notificació expressa a l'interessat del requeriment d'aportació de documentació efectuat per l'Àrea d'Innovació en data 29 de novembre de 2010, i atés que no s'ha pogut efectuar la notificació per absència de l'interessat en el domicili consignat, de conformitat amb el que es disposa en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a publicar la notificació de l'acte que es detalla a l'interessat següent:  
Interessat: Movimientos de Tierras Castillo Hermanos, SL.  
Últim domicili conegut: c/ Séquia, 41.  
46879 Gestalgar (València).  
Expedient: 751/10  
Acte: requeriment documentació.  
Text:  
«Sol·licitud d'atorgament del permís d'investigació denominat Lidonero, número 3042, del Registre Miner de la Província de València.  
En relació amb l'assumpte de l'epígraf, el Servei Territorial d'Indústria i Innovació de València ha tramés a esta Direcció General d'Indústria i Innovació la sol·licitud d'atorgament del permís d'investigació denominat Lidonero, número 3042, del Registre Miner de la Província de València, per a la resolució.  
La sol·licitud del permís d'investigació presentada proposa en el projecte d'investigació aportat una sèrie de labors d'investigació minera en l'àmbit del permís d'investigació, que s'estén en la seua demarcació final per un total de dèsset quadrícules mineres de les díhuit inicialment sol·licitades, al terme municipal de Gestalgar.  
De l'estudi de l'expedient s'ha detectat que el permís d'investigació queda pràcticament en la totalitat afectat per la ZEPA denominada Alt Túria i Serra del Negrete.   
Atenent el que s'ha establit en el capítol III del títol II de la Llei 42/2007, de 13 de desembre, del Patrimoni Natural i de la Biodiversitat, es va sol·licitar informe al departament competent en medi ambient sobre les mesures de protecció a establir, si és el cas, i atenent les labors d'investigació proposades en la resolució d'atorgament del permís d'investigació a elaborar per esta direcció general competent en mineria, i es va rebre en data 8 de novembre de 2010 l'informe que se adjunta.  
A la vista del mencionat informe i d'acord amb este, el projecte d'investigació pot tenir efectes considerables sobre la Xarxa Natura 2000, per la qual cosa per continuar amb la tramitació de l'expedient caldrà presentar estudi d'afeccions, de conformitat amb el que s'indica en l'informe del Servei d'Ordenació Sostenible, a l'efecte de procedir-ne a la tramesa al mencionat servei perquè este establisca, si és el cas, les mesures de protecció que s'estimen oportunes en la resolució d'atorgament del permís d'investigació.  
A este efecte i ateses la rellevància i complexitat de la informació sol·licitada, se li concedix un termini de 20 dies, comptats des de l'endemà de la notificació d'este escrit, perquè presente la documentació requerida, amb indicació que transcorreguts tres mesos a partir del dit termini i per trobar-se l'expedient paralitzat per causa que li és imputable, se'n produirà la caducitat, amb arxiu de les actuacions, de conformitat amb el que s'establix en l'article 92.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 24 de novembre de 2010.- El cap de l'Àrea d'Indústria i Innovació: José Manuel Masip Segarra».  
Perquè l'interessat puga conéixer íntegrament l'acte, podrà comparéixer en el termini de 10 dies des de la publicació en el Diari Oficial de la Comunitat Valenciana, en el Servei d'Ordenació i Seguretat Minera de la Direcció General d'Indústria i Innovació, situat en el número 32 del carrer de Colom de València.  
Una vegada transcorregut l'esmentat termini sense que es produïsca la compareixença, es considerarà efectuada la notificació corresponent, amb indicació que transcorreguts tres mesos a partir del termini atorgat i per trobar-se l'expedient paralitzat per causa que li és imputable, se'n produirà la caducitat, amb arxiu de les actuacions, de conformitat amb el que s'establix en l'article 92.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 24 de gener de 2011.- El cap de l'Àrea d'Indústria i Innovació: José Manuel Masip Segarra.